b'\n_START_ARTICLE_\nLinyang Yokohama\n_START_SECTION_\nOperasyon\n_START_PARAGRAPH_\nSa kabila ng pangalan ng linya, isang katlo lamang ng mga tren ang nakakapunta sa Estasyon ng Yokohama. Tumatakbo lamang ang mga Mabilis (\xe5\xbf\xab\xe9\x80\x9f Kaisoku) na tren bawat 30 minuto sa buong maghapon.\n_START_SECTION_\nMga ginagamit na tren\n_START_PARAGRAPH_\nTumatakbo ang mga serbisyo ng Linyang Yokohama gamit ang isang bloke (fleet) ng walong mga Seryeng 205 EMU, na unang ginamit noong 1988. May anim na pares ng pintuan sa bawat gilid ang ikalawang bagon mula sa dulo ng Higashi-Kanagawa na kung saan ay tumutulong sa mabilis na pagsakay at pagbaba ng mga pasahero sa oras ng maramihang paggamit. Sinesebisyuhan ang mga tren na gumagamit ng Linyang Sagami ng apat na bagon ng seryeng 205-500 EMU._NEWLINE_Sinimulan ang paggamit ng bagong waluhang bagon na may seryeng E233-6000 EMU sa sineserbisyuhan ng Linyang Yokohama noong ika-16\xc2\xa0ng Pebrero, 2014, na may bloke ng 28 na pangkat na nakatakdang palitan ng mga seryeng 205 EMU sa tag-init ng parehong taon.'